Værlegata 6 (Moss)

Værlegata 6 er et historisk byggsom ligger i Moss. Huset er vernet etter Plan- og bygningsloven. Boligen er bevaringsverdig på bakgrunn av alder, autensitet, representativitet og historisk betydning. Boligen ble vernet 20.02.2019 og har kulturminne-ID 248024-0.

Historie 
Huset ble bygd i 1827, men selve gaten ble opparbeidet i 1836. Huset er SEFRAK-registrert. På andre siden av veien lå det en skredderforretning som brant ned i 1941. Huset lå også ved et bedehus, men det ble revet mellom 1955 og 1972 til fordel for en parkeringsplass for busser. Nabohuset, Værlegata 4, ble revet mellom 1972 og 1997 for å lage en rundkjøring.

Mandag kveld, 28.02.22, brøt det ut en kraftig brann i Værlegata 6. Åpne flammer, tykk røyk og kraftig vind førte til at det var vanskelig å kontrollere brannen. Men, det gikk fint, og brannen spredde seg ikke til noen nabohus. Utvendig er det taket som har fått de største skadene i brannen. Det betyr at det fortsatt er håp for å rehabilitere boligen.

Huset har en god beliggenhet på øvre del av Værlegaten som kan være mye av årsaken til at huset har sluppet unna de tidligere bybrannene.

Boligens byggestil 
Værlegata 6 er gatens mest typiske senempirehus. Huset er av trekonstruksjon, med kledning i trepanel. Værlegata 6 er i dag en 1 1/2 etasjes bygning, men var før 3 leiligheter. Leilighet nr. 1 hadde 2 etasjer. Leilighet nr. 2 og nr. 3 hadde 1 etasje. Vi har ikke funnet noe ytterligere informasjon.

Beboere 
1914:

Gårdens eier er Antonette Ombustvedt. 

Leilighet nr. 1: Her bodde Christian Christoffersen (f. 1830) sammen med 6 barn. Helga Mathilde Johnsen (f. 1858), Gustav Aksel Christoffersen (f. 1860), Valborg Elise Johannesen (f. 1863), Christian Hagl Christoffersen (f. 1866), Oskar Vilhelm Christoffersen (f. 1868) og Fanny Magdalene Dahl (f. 1870).

Christian Christoffersen ble født i Nesodden. Han flyttet til Moss i 1866. Christian er enkemann og jobbet som bakermester. Helga, Gustav, Valborg og Christian Hagl ble født i Kristiania. Oskar og Fanny ble født i Moss.

Alle barna ble senere gift, men Valborg endte opp som enke. Gustav, Christian Hagl og Oskar fikk jobb som bakere. Helga fikk jobb som preservingsarbeider. 

Leilighet nr. 2: Her bor Antonette Ombustvedt (f. 1858) sammen med sine 3 barn, Marie Lilly Ombustvedt (f. 1889), Eva Elise Ombustvedt (f. 1892) og Kristian Ombustvedt (f. 1898).

Antonette er født i Vestby og flyttet til Moss i mai 1883. Hun var enke og jobbet som husmor. Alle barnene hennes er registrert som ugift. Marie fikk jobb som motedame.

Leilighet nr. 3: Her bor Chr. Rosnæs. Han bor alene. Chr. Rosnæs ble født i Rygge, og i 1910 bodde han i Gammelsrød, Raade. Han flyttet til Moss i 1913. Han var ugift og jobbet som vognmann.

1885:

I 1885 var det andre beboere i Værlegata 6. Karl Kristiansen Ombustvedt (f. 1850), Antonette Helene Hansen (f. 1858), Karen Hansine Torvald (f. 1815), Kaia Ombustvedt (f. 1885), Magda Andrea Johansen (f. 1855), Otto Johansen (f. 1863), Kristian Martin Ingebretsen (f. 1854), Nikoline Emilie Olsen (f. 1855) og Petter Anth. Pettersen (f. 1830).

Vi antar at Antonette Helene Hansen senere ble Antonette Ombustvedt. Kaia Ombustvedt er barnet til Karl og Antonette, men de deler ikke samme etternavn (Ombustvedt). Det kan se ut som at de fikk barn utenfor ekteskap.

Referanser 

Byggverk i Moss
Værlegata (Moss)